Diari Oficial de la Generalitat Valenciana


Sumari del DOGV 5412, del 21-12-2006 (2006/14332)

ORDE d 19 de desembre de 2006, de la Conselleria de Justícia, Interior i Administracions Públiques, per la qual es procedeix a la pròrroga de la Convocatòria de l'Orde de 21 de juliol de 2006, de la Conselleria de Justícia, Interior i Administracions Públiques, per la qual es procedeix a la convocatòria i nomenament de Tribunal de Proves d'Habilitació per a Policies Locals de la Comunitat Valenciana, amb caràcter extraordinari i excepcional.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5412

Data del DOGV
:   21-12-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/14085


Organisme emissor
:   Conselleria de Justícia, Interior i Administracions Públiques

Tipus de document
:   Ordre

ORDE d 19 de desembre de 2006, de la Conselleria de Justícia, Interior i Administracions Públiques, per la qual es procedeix a la pròrroga de la Convocatòria de l'Orde de 21 de juliol de 2006, de la Conselleria de Justícia, Interior i Administracions Públiques, per la qual es procedeix a la convocatòria i nomenament de Tribunal de Proves d'Habilitació per a Policies Locals de la Comunitat Valenciana, amb caràcter extraordinari i excepcional. [2006/14527]  
Per Orde de 21 de juliol de 2006 es van convocar les proves d'habilitació per a Policies Locals de la Comunitat Valenciana, amb caràcter extraordinari i excepcional.  
El Tribunal Qualificador va acordar, en sessió de data 8 de novembre de 2006, realitzar les proves en els dies 15 i 16 de desembre d'enguany, dins dels 120 hàbils fixats en l'article 1, apartat 2, de l'esmentada Orde.   
En reunió extraordinària i urgent, el mateix Tribunal, i per unanimitat, va acordar en la sessió de 15 de desembre de 2006, suspendre les proves previstes per a aqueix dia i el dia 16 de desembre per causes sobrevingudes que impedien el normal desenvolupament de les proves a realitzar.  
Atés que en aqueix article 1, en l'apartat 3r, es diu que la direcció general competent, en matèria de coordinació de policies locals, efectuarà la convocatòria amb una antelació mínima d'un mes a la realització de cada prova, i assenyalarà en cada cas el lloc, dia i hora de celebració de les proves; i davant de la situació creada, es fa convenient procedir a la pròrroga del termini de la Convocatòria efectuada per l'Orde de 21 de juliol de 2006, de la Conselleria de Justícia, Interior i Administracions Públiques, per la qual es procedeix a la convocatòria i nomenament de Tribunal de Proves d'Habilitació per a Policies Locals de la Comunitat Valenciana, amb caràcter extraordinari i excepcional, per a garantir els drets dels aspirants a les esmentades proves.  
Per tot això, fent ús de les competències que m'han sigut conferides pel Decret 20/2003, de 4 de març, del Consell de la Generalitat Valenciana, pel qual es desenvolupa la disposició transitòria primera de la Llei 6/1999, de 19 d'abril, de la Generalitat Valenciana, de Policies Locals i de Coordinació de les Policies Locals de la Comunitat Valenciana, d'habilitació a l'efecte de promoció interna.   
DECRETE  
Article primer  
Es prorroga el termini previst en l'article 1.2, de l'Orde de 21 de juliol de 2006, de la Conselleria de Justícia, Interior i Administracions Públiques, per la qual es procedeix a la convocatòria i nomenament de Tribunal de Proves d'Habilitació per a Policies Locals de la Comunitat Valenciana, amb caràcter extraordinari i excepcional.  
Les proves se celebraran novament en el termini màxim de dos mesos següents a la publicació de la present Orde, i, si fa al cas, per una única vegada més, dins dels 120 dies hàbils següents a la realització d'aquelles.  
La direcció general competent, en matèria de coordinació de policies locals, efectuarà la convocatòria amb una antelació mínima d'un mes per a la realització de cada prova, i assenyalarà en cada cas el lloc, dia i hora de celebració d'aquestes.  
Article segon   
Es manté vigent, en tots els seus termes, la resta de l'Orde de 21 de juliol de 2006, de la Conselleria de Justícia, Interior i Administracions Públiques, per la qual es procedeix a la convocatòria i nomenament de Tribunal de proves d'habilitació per a policies locals de la Comunitat Valenciana, amb caràcter extraordinari i excepcional.  
Article tercer  
Contra la present Orde podrà interposar-se, potestativament, recurs de reposició davant d'aquesta Conselleria, en el termini d'un mes, comptador des de l'endemà de la seua publicació; o bé recurs contenciós administratiu, davant del Jutjat Contenciós Administratiu de València, en el termini de dos mesos, comptadors des de l'endemà de la seua publicació. Tot això de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa; i sense perjudici que s'utilitze qualsevol altra via que es considere oportuna.  
Disposicions finals  
Primera  
Es faculta el director general competent per raó de la matèria, perquè aprove totes les resolucions que calguen per al desplegament i compliment de la present Orde.  
Segona  
La present Orde entrarà en vigor l'endemà de la seua íntegra publicació en el Diari Oficial de la Generalitat.  
València, 19 de desembre de 2006  
El conseller de Justícia, Interior i Administracions Públiques  
MIGUEL PERALTA VIÑES